CELEX: 62015CN0046
Language: da
Date: 2015-02-05 00:00:00
Title: Sag C-46/15: Anmodning om præjudiciel afgørelse indgivet af Tribunal Central Administrativo Sul (Portugal) den 5. februar 2015 — Ambiente e Sistemas de Informação Geográfica Lda (Ambisig) mod AICP — Associação de Industriais do Concelho de Pombal

4.5.2015   
            
            
               DA
            
            
               Den Europæiske Unions Tidende
            
            
               C 146/14
            
         Anmodning om præjudiciel afgørelse indgivet af Tribunal Central Administrativo Sul (Portugal) den 5. februar 2015 — Ambiente e Sistemas de Informação Geográfica Lda (Ambisig) mod AICP — Associação de Industriais do Concelho de Pombal
   (Sag C-46/15)
   (2015/C 146/21)
   Processprog: portugisisk
   
      Den forelæggende ret
   
   Tribunal Central Administrativo Sul
   
      Parter i hovedsagen
   
   
      Sagsøger: Ambiente e Sistemas de Informação Geográfica Lda (Ambisig)
   
      Sagsøgt: AICP — Associação de Industriais do Concelho de Pombal
   
      Den anden part: Indice — ICT & Management, Lda
   
      Præjudicielle spørgsmål
   
   
               1)
            
            
               Når der i den portugisiske lovgivning ikke er fastsat regler vedrørende det område, der er indeholdt i artikel 48, stk. 2, litra a), nr. ii), andet led, i Europa-Parlamentets og Rådets direktiv 2004/18/EF (1) af 31. marts 2004, finder denne bestemmelse da direkte anvendelse på portugisisk ret, således at borgerne tildeles en rettighed, som de kan gøre gældende over for de ordregivende myndigheder?
            
         
               2)
            
            
               Skal artikel 48, stk. 2, litra a), nr. ii), andet led, i direktiv 2004/18/EF fortolkes således, at bestemmelsen er til hinder for, at der anvendes regler, som er fastlagt af den ordregivende myndighed, hvorefter det ikke er muligt for den økonomiske aktør at dokumentere leveringen af tjenesteydelser ved hjælp af en af den pågældende aktør underskrevet erklæring, medmindre aktøren godtgør, at det ikke er muligt eller er meget vanskeligt at indhente en erklæring fra den private køber?
            
         
               3)
            
            
               Skal artikel 48, stk. 2, litra a), nr. ii), andet led, i direktiv 2004/18/EF fortolkes således, at bestemmelsen er til hinder for, at der anvendes regler, som er fastlagt af den ordregivende myndighed, og som foreskriver, at den private købers erklæring skal være forsynet med en underskrift, der er bekræftet af en notar, advokat eller anden kompetent myndighed, idet det pågældende bud ellers udelukkes?
            
         
      (1)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).